Steurgarnale - grênd aangetrek | SARIE
Slaai van appel, sorbet en garnale
Steurgarnale – grênd aangetrek
'Moeder van malvapoeding' sterf
Weg met die outydse, vervelige steurgarnaal-kelkie en tempura-steurgarnale! Daar is soveel ander en meer kreatiewe maniere om dié seekos op te dis.
As kinders is ons dikwels bederf met 'n Sondag-middagete by die hotel. Dit was vir my die toppunt van grênd wees en om hierby aan te sluit het ek dan altyd 'n steurgarnaal-kelkie bestel. Dit was aaklig – grotendeels mayonnaise, iets pienks wat dalk steurgarnale kon wees en 'n dik laag blaarslaai vir 'n bietjie kleur.
Gelukkig het ons vandag soveel meer kreatiewe opsies om steurgarnale op die tafel te sit dat jy nooit weer die vervelige steurgarnaal-kelkie of gewone tempura-garnale op die spyskaart hoef te hê nie.
Ons is gewoond aan vis-en-tjips en sommer ook elke ander seekos wat altyd diepgebraai word. Natuurlik is enigiets wat in olie gebraai word drie maal lekkerder en dié resep wys hoe jy die outydse vis-en-tjips kan optof met 'n splinternuwe baadjie.
Wenk: Toets jou olie deur een steurgarnaal eers in die olie te plaas. As die olie te warm is, sal die doppie buite onmiddellik pienk-gaar word sonder dat die binnekant gaar is.
(Klik op die foto of die resep se naam om die resep te kry)
Moet nooit weer seekos-pasta maak met die supermark se goedkoopste marinara-mengsel nie. Dié pasta bak net 20-30 minute in die oond sodat jy vinnig aandete op die tafel kan kry.
Steurgarnale is die perfekte pasmaat vir 'n Spaanse gereg. Jy dink dalk paella is ook outyds en vervelig, maar dié kombinasie van chorizo en steurgarnale is ongelooflik lekker. Kry 'n yskoue bier en geniet die Spaanse resep op 'n lekker somersdag!
Steurgarnale-op-'n-stokkie is altyd 'n partytjie-treffer. Moenie weer jou garnale met die gewone soetrissie-brandsous bedien nie, probeer eerder dié resep:
Seekos is veral lekker in die somer en op warm dae is dit ideaal om iets vars daarby voor te sit. Kombineer steurgarnale met 'n slaai of sit dit voor met koue sop om jou gaste af te koel.